text: Marina Pallás | Faber Residency
  Del 18 al 20 de setembre de 2018
  Graduada en Periodisme per la Universitat Rovira i Virgili i postgraduada en Periodisme Literari per la Universitat Autònoma de Barcelona. Va començar col·laborant a La Vanguardia i des d'aleshores escriu en diversos mitjans de comunicació com al Diari de Tarragona o el setmanari L'Ebre. És coautora dels llibres Un segle de premsa tortosina 1845-1938 (Tortosa Mèdia), Ritmos para el paraíso y otros relatos de periodismo literario (Editorial Base) i Ebre, relats d'una batalla (Ebrejocs.cat). També presenta un programa de ràdio de música i literatura. Ha guanyat el Premi Enric Bayerri (2015), el Premi de Periodisme Literari del Màster en Comunicació, Periodisme i Humanitats (2016) i el premi de Periodisme Jove Joan Marc Salvat (2017).
  El projecte en què em centraré durant la meva estada a la Residència Faber és en l'escriptura d'un reportatge novel·lat sobre la poetessa Amelia Góngora Parker, cosina de la meua àvia i que va establir certa relació amb Camilo José Cela, Ernest Hemingway i León Felipe. A més, durant l'estada, amb els guanyadors del Premi Mecoph (Ezequiel González, Andrés Nef, Ana M. Caballero, Lucía Maina y Amalia Torres) començarem alguna via de comunicació per generar una xarxa de periodisme literari amb projectes compartits.